Source: http://legislatie.just.ro/Public/DetaliiDocumentAfis/199327
Timestamp: 2020-08-14 14:10:46+00:00
Document Index: 20502873

Matched Legal Cases: ['Articolul 1', 'Articolul 1', 'Articolul 2', 'articolul 3', 'Articolul 3', 'Articolul 4']

ORDIN (A) 2851 09/12/2011 - Portal Legislativ
privind aprobarea alocării certificatelor de emisii de gaze cu efect de seră cu titlu gratuit pentru activitățile de aviație, pentru anul 2012 și perioada 2013-2020
Ministrul mediului și pădurilor,Laszlo Borbely
ORDIN nr. 2.851 din 9 decembrie 2011 privind aprobarea alocării certificatelor de emisii de gaze cu efect de seră cu titlu gratuit pentru activitățile de aviație, pentru anul 2012 și perioada 2013-2020
Publicat în MONITORUL OFICIAL nr. 898 din 19 decembrie 2011
În temeiul art. 14^3 din Hotărârea Guvernului nr. 780/2006 privind stabilirea schemei de comercializare a certificatelor de emisii de gaze cu efect de seră, cu modificările și completările ulterioare, și al art. 15 alin. (4) din Hotărârea Guvernului nr. 1.635/2009 privind organizarea și funcționarea Ministerului Mediului și Pădurilor, cu modificările și completările ulterioare,ministrul mediului și pădurilor emite următorul ordin: + Articolul 1(1) Se aprobă numărul total de certificate de emisii de gaze cu efect de seră alocate pentru perioada 1 ianuarie - 31 decembrie 2012 fiecărui operator de aeronave care efectuează o activitate de aviație prevăzută în anexa nr. 1 la Hotărârea Guvernului nr. 780/2006 privind stabilirea schemei de comercializare a certificatelor de emisii de gaze cu efect de seră, cu modificările și completările ulterioare, a cărui solicitare a fost transmisă Comisiei Europene pană la data de 30 iunie 2011, prevăzut în anexa nr. 1.(2) În conformitate cu prevederile Regulamentului UE nr. 2.392/2017 de modificare a Directivei 2003/87/CE în vederea menținerii actualelor limitări ale domeniului de aplicare pentru activitățile de aviație și în vederea pregătirii punerii în aplicare a unei măsuri globale bazate pe piață începând din 2021 se aprobă numărul de certificate de emisii de gaze cu efect de seră alocate pentru fiecare an al perioadei a 3-a a schemei de comercializare a certificatelor de emisii de gaze cu efect de seră fiecărui operator de aeronave care efectuează o activitate de aviație prevăzută în anexa nr. 1 la Hotărârea Guvernului nr. 780/2006 privind stabilirea schemei de comercializare a certificatelor de emisii de gaze cu efect de seră, cu modificările și completările ulterioare, care sunt prevăzute în anexa nr. 2. (la 23-03-2018, Alineatul (2) din Articolul 1 a fost modificat de Punctul 1, Articolul I din ORDINUL nr. 161 din 13 februarie 2018, publicat în MONITORUL OFICIAL nr. 257 din 23 martie 2018 ) + Articolul 2(1) Indicatorul utilizat pentru determinarea numărului de certificate de emisii de gaze cu efect de seră alocate fiecărui operator de aeronave pentru perioada 1 ianuarie - 31 decembrie 2012 este de 0,000679695907431681 de certificate per tonă-kilometru, determinat în conformitate cu prevederile Deciziei Comisiei 2011/638/UE din 26 septembrie 2011 privind indicatorii pentru alocarea cu titlu gratuit a cotelor de emisii de gaze cu efect de seră operatorilor de aeronave, în conformitate cu articolul 3e din Directiva 2003/87/CE a Parlamentului European și a Consiliului.(2) Indicatorul utilizat pentru determinarea numărului de certificate de emisii de gaze cu efect de seră alocate fiecărui operator de aeronave pentru perioada 1 ianuarie 2013 - 31 decembrie 2020 este de 0,000642186914222035 de certificate per tonă-kilometru, determinat în conformitate cu prevederile Deciziei Comisiei 2011/638/UE. + Articolul 3Anexele nr. 1 și 2 fac parte integrantă din prezentul ordin. + Articolul 4Prezentul ordin se publică în Monitorul Oficial al Romaniei, Partea I.
Laszlo BorbelyBucurești, 9 decembrie 2011.Nr. 2.851. + Anexa nr. 1NUMĂRUL TOTALde certificate de emisii de gaze cu efect de serăalocate operatorilor de aviație pentru perioada1 ianuarie - 31 decembrie 2012
Nr. crt. Numele operatorului Identificatorul unic al operatorului (prevăzut în lista de operatori de aeronave a Comisiei Europene) Anul Numărul de certificate de emisii de gazecu efect de seră
1. TAROM 2658 2012 185.458
2. CARPATAIR 26254 2012 30.892
3. VISION AIRLINES 27298 2012 21.854
4. BLUE AIR 30600 2012 163.908
TOTAL: 402.112
Numărul total de certificate de emisii de gaze cu efect de seră alocate operatorilor de aviație
pentru perioada 1 ianuarie 2013-31 decembrie 2020
Nr. crt. Numele operatorului Identificatorul unic al operatorului (prevăzut în lista de operatori de aeronave a Comisiei Europene) Anul Număr de certificate de emisii de gaze cu efect de seră
1. TAROM 2658 2013 135.528
2014 135.528
2015 135.528
2016 135.528
2017 135.528
2018 135.528
2019 135.528
2020 135.528
2. CARPATAIR 26254 2013 24.618
2014 24.618
2015 24.618
2016 24.618
2017 24.618
2018 24.618
2019 24.618
2020 24.618
3. VISION AIRLINES 27298 2013 0
4. BLUE AIR 30600 2013 153.915
2014 153.915
2015 153.915
2016 153.915
2017 153.915
2018 153.915
2019 153.915
2020 153.915
(la 23-03-2018, Anexa nr. 2 a fost modificată de Punctul 2, Articolul I din ORDINUL nr. 161 din 13 februarie 2018, publicat în MONITORUL OFICIAL nr. 257 din 23 martie 2018 ) -----------